Document ID: 32004R1945

UREDBA KOMISIJE (ES) št. 1945/2004
z dne 11. novembra 2004
o določitvi odstotkov znižanja za leto 2005 za zahtevke za dodelitev s strani netradicionalnih dobaviteljev v okviru tarifnih kvot A/B in C za uvoz banan
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1),
ob upoštevanju Uredbe Komisije (ES) št. 896/2001 z dne 7. maja 2001 o podrobnih pravilih uporabe Uredbe Sveta (EGS) št. 404/93 o uvozu banan v Skupnost (2), in zlasti člena 9(2),
ob upoštevanju naslednjega:
(1)
Glede na informacije držav članic v skladu s členom 9(1) Uredbe (ES) št. 896/2001, znaša vsota zaprošenih dodeljenih količin za vse netradicionalne dobavitelje A/B skupaj 4 941 057,500 t, za vse netradicionalne dobavitelje C skupaj pa 479 315,000 t.
(2)
Zato je treba opredeliti odstotke za določitev dodeljenih količin za netradicionalne dobavitelje v okviru tarifnih kvot A/B in C.
(3)
Z namenom, da bi imeli dobavitelji dovolj časa za vložitev zahtevkov za prvo četrtletje leta 2005, začne ta uredba veljati takoj -
SPREJELA NASLEDNJO UREDBO:
Člen 1
V okviru tarifnih kvot A/B in C, opredeljenih v členu 18 Uredbe (EGS) št. 404/93, ustreza dodeljena količina za vsakega netradicionalnega dobavitelja za leto 2005 v skladu s členom 9(2) Uredbe (ES) št. 896/2001, naslednjemu odstotku količine, navedene v zahtevku:
(a)
za vsakega netradicionalnega dobavitelja A/B: 9,12780 %;
(b)
za vsakega netradicionalnega dobavitelja C: 17,21206 %.
Člen 2
Ta uredba začne veljati 12. novembra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. novembra 2004

Labels: 3
17